
JUZIT YANG KETIGA PULUH 




1 . Maka ia (akan ditempatkan) dalam kehidupan yang senang-lenang di 
Syurga. 




8. Dan barang siapa yang ringan timbangan amalannya. 

9. Maka tempat kembalinya ialah Neraka Hawiyah. 

10. Dan tahukah engkau apakah Neraka Hawiyah itu? 




11. Itulah Neraka yang amat panas. 

" le - j UJI " bererti Hari Qiamat. Kata-kata itu sama dengan nama-nama Qiamat yang 
lain seperti: 

Kata-kata ipjUS' menyarankan makna ledakan yang menggemparkan dan 
menggentarkan hati dengan peristiwa-peristiwanya yang dahsyat. 

Keseluruhan surah ini memperkatakan tentang hakikat Hari Qiamat, peristiwa- 
peristiwa yang berlaku di dalamnya dan kesudahannya, la menayangkan satu pemandangan 
dari pemandangan-pemandangan Hari Qiamat. 

Pemandangan yang ditayangkan di sini ialah pemandangan huru-hara dan 
kemusnahan yang berlaku kepada manusia dan gunung-ganang. Pada hari itu, umat 
manusia kelihatan seolah-olah makhluk-makhluk yang amat kecil walaupun mereka ramai: 




4. "Seperti kelkatu yang berkeliaran" 



yang berterbangan simpang-siur menuju kebinasaan. Ia terbang tanpa arah dan tanpa 
matlamat. Pada hari itu juga, gunung-ganang yang kelihatan kukuh dan gagah menjadi 



SURAH AL-QARfAH 



505 



seperti bulu-bulu yang dibusarkan, berterbangan dilontar-lontar dan dipermain-mainkan 
angin. Ia memberi gambaran yang seimbang apabila Hari Qiamat itu dinamakan dengan 
it-jUJl iaitu satu kata-kata di mana lafaznya, bunyinya serta semua hurufnya turut 
serta memberi bayangan yang selaras dengan kesan-kesan Qiamat yang berlaku kepada 
manusia dan gunung-ganang dan menyampaikan saranan-saranannya kepada hati dan 
perasaan manusia sebagai persediaan untuk menayangkan babak Hisab dan Balasan di 
akhir pemandangan itu 




Surah ini dimulakan dengan sepatah kata yang seolah-olah seperti sebiji bom: 

O 

1. "Hari Qiamat yang amat menggemparkan." 

Ia disebut menunggal tanpa sebarang penerangan, kerana nada kata-kata itu sendiri 
sudah cukup menyampaikan saranan-saranannya yang mengerikan. Kemudian disusul 
dengan pertanyaan yang menggerunkan: 

$ iylSIiU 

2. "Apakah Hari Q ia niat yang amat menggemparkan itu?" 

Kerana Hari Qiamat merupakan suatu peristiwa yang menakutkan dan tidak jelas, 
yang menimbulkan tanda tanya. 

Kemudian pertanyaan itu dijawab dengan sebuah pertanyaan yang membayangkan 
kejahilan (pendengarnya): 

3. "Dan tahukah engkau apakah Hari Qiamat yang amat menggemparkan 
itu?" 

Kerana Hari Qiamat merupakan satu peristiwa yang sukar dimengerti dan difahami. 

Kemudian barulah dijawab dengan menceritakan peristiwa-peristiwa yang berlaku 
pada hari itu. Ia tidak menjawab dengan menerangkan hakikat Hari Qiamat itu sendiri, 
kerana hakikatnya merupakan sesuatu yang di luar tanggapan manusia. 

(Fentafsiran ayat-ayat 4-11) 




4. "Pada hari itu, manusia seperti kelkatu yang berkeliaran." 




5 . "Dan gunung-ganang (berterbangan) seperti bulu-bulu yang dibusarkan." 

Inilah pemandangan pertama bagi Hari Qiamat yang amat menggemparkan itu iaitu 
pemandangan yang menggoncangkan hati dan menggigilkan segenap sendi. Setiap 
pendengar merasa segala sesuatu yang tercacak kukuh di bumi hancur lebur menjadi 
debu-debu yang berterbangan. Kemudian tibalah babak akhir seluruh manusia di hari itu: 




6. "Setelah itu, barang siapa yang berat timbangan amalannya." 




7. "Maka ia (akan ditempatkan) dalam kehidupan yang senang-lenang di 
Syurga." 




8. "Dan barang siapa yang ringan timbangan amalannya." 




9. "Maka tempat kembalinya ialah Neraka Hawiyah." 

10. "Dan tahukah engkau, apakah Neraka Hawiyah itu?' 

i 't/ 



■J 



u 



11. "Itulah Neraka yang amat panas." 



Berat ringan timbangan amalan itu menyarankan adanya amalan-amalan yang bernilai 
dan dihargai Allah, dan adanya amalan-amalan yang tidak bernilai dan tidak dihargai Allah, Inilah 
keseluruhan yang dapat difaham dari ungkapan ayat ini. Inilah - Wallahu a'lam - 
yang dimaksudkan Allah dengan firman-Nya itu. Percubaan menceburkan diri dalam 
perdebatan-perdebatan 'aqliyah dan lafciyah mengenai maksud-maksud dari ungkapan 
ayat itu merupakan satu perbuatan biadab terhadap al-Qudan, di samping merupakan satu 
usaha sia-sia yang didorong oleh kekosongan hidup, yang menghalangi seseorang dari 
memberi perhatian yang sebenar terhadap al-Qur'an dan Islam. 




6. "Barang siapa yang berat timbangan amalannya." 



Yakni menurut pertimbangan dan penilaian Allah. 



7. "Maka ia (akan ditempatkan) dalam kehidupan yang senang-lenang di 
Syurga." 



Kenyataan ini ditinggalkan begitu sahaja tanpa penjelasan, dan ini menimbulkan 
dalam hati suasana-suasana puas hati, dan itulah kemuncak keni'matan. 




8. "Dan barang siapa yang ringan timbangan amalannya." 



Yakni menurut pertimbangan dan penilaian Allah. 




Yang Berat Timba- 
ngan Amalannya 
Kembali Ke Syurga 



Yang ringan Tim- 
bangannya Kem- 
bali Kepada Ibu- 
nya Neraka 



9. "Maka tempat kembalinya ialah Neraka Hawiyah. 

Makna asal " .1 " ialah "ibu". Si ibu ialah tempat kanak-kanak kembali mencari 
perlindungan, sedangkan ibu tempat kembali bagi orang-orang yang ringan timbangan 
amalannya untuk mencari perlindungan pada hari itu ialah Neraka Hawiyah, Pengungkapan 
ini sangat indah dan memberi imbangan makna yang khusus. Ia juga merupakan satu 
kenyataan yang tidak jelas sebagai persediaan untuk diiringi dengan penjelasan yang 
menjadikan kesan kenyataan itu bertambah mendalam lagi: 

10. "Dan tahukah engkau apakah Neraka Hawiyah itu?" 



Satu pertanyaan yang menyarankan kejahilan (pendengarnya) untuk menggerunkan. 
Ini suatu gaya bahasa yang lumrah dalam al-Qur'an untuk mengeluarkan sesuatu persoalan 
dari batas kefahaman dan tanggapan manusia. 



Kemudian dijawab dengan nada penamat kata: 



11. "Itulah Neraka yang amat panas." 



Itulah ibu tempat kembalinya orang-orang yang ringan timbangan amalan mereka 
untuk mencari perlindungan. Biasanya, pada ibulah terdapat keamanan dan ketenangan, 
tetapi malangnya orang-orang ini mendapat pada ibunya Neraka yang amat panas. Ini 
adalah suatu ungkapan yang menimbulkan rasa terkejut yang membayangkan hakikat 
yang kejam. 



